Republika Srbija

Autonomna Pokrajina Vojvodina

Grad Subotica

Gradska uprava

Sekretarijat za finansije

Broj: IV-01-400-26/2016

Dana: 18.08.2016.

Subotica, Trg slobode 1

**DIREKTNIM KORISNICIMA BUDŽETA GRADA SUBOTICA**

**Predmet: Uputstvo za pripremu predloga drugog rebalansa finansijskih planova direktnih i indirektnih korisnika budžeta grada Subotica za 2016. godinu**

Na osnovu člana 47 Zakona o budžetskom sistemu («Službeni glasnik RS» broj 54/09,73/10,101/10,93/12,62/13,63/13-ispr., 108/13, 142/14, 68/15-dr.zakon i 103/15) dostavljamo Vam Uputstvo za pripremu rebalansa finansijskih planova direktnih i indirektnih korisnika budžeta grada Subotica za 2016. godinu.

Razlog za donošenje rebalansa budžeta je rapored neutrošenih prenetih sredstava iz prethone godine, a na osnovu Odluke o konsolidpvanom završnom računu grada Subotica za 2015. godinu, usvojene od strane Skupštine grada. Takođe, iskazana je potreba pojedinih korisnika budžeta grada da se u okviru strukture rashoda i izdtaka budžeta izvrše izmene na aproprijacijama kako bi se obezbedilo nesmetano funkcionisanje u narednom periodu.

**Prihodi i primanja budžeta**

Na osnovu analize dinamike ostvarenja tekućih prihoda i primanja u toku prethodne godine i ostvarenja budžeta grada Subotica u prvoj polovini tekuće godine, očekuje se umanjeno ostvarenje tekućih prihoda i primanja u ovoj godini u odnosu na planirani obim.

Posebno naglašavamo da je neophodno preispitati planirane prihode od transfera i donacija i iskazati namenske transfere koji su dodeljeni korisnicima gradskog budžeta na osnovu akata kojima su dodeljena sredstva (sredstva koja su opredeljena odlukama o dodeli sredstava po konkursima od drugih nivoa vlasti, fondova, ugovora o zajedničkom finansiranju projekta i slično).

**Tekući rashodi**

Polazeći od odobrene mase sredstava i odobrenih aproprijacija Odlukom o budžetu grada Subotica za 2016. godinu, direktni i indirektni korisnici budžeta grada treba da sačine predloge rebalansa finansijskih planova, vodeći računa o realnoj proceni finansijskih potreba i izvora sredstva iz kojih će se ove potrebe finansirati, **iskazujući uštede na svim aproprijacijama na kojima do sada nije preuzeta obaveza ili se preuzeta obaveza zbog novonastalih okolnosti može umanjiti.**

Raspored sredstava indirektnim korisnicima u okviru programskih aktivnosti može biti izmenjen i ne ograničava direktne i indirektne korisnike budžeta da izvrše preraspodelu sredstava između programskih aktivnosti i projekata, kao i da u okvirima neophodnih sredstava za realizaciju programa izrade predloge za nove programske aktivnosti i projekte.

Budžetski korisnici su u obavezi da preispitaju normative potrošnje:

- da sagledaju segmente potrošnje na kojima se može izvršiti racionalizacija ili postići ušteda i da daju predloge za uštede,

- da analiziraju rashode koji se u tekućoj godini izvršavaju u većem obimu nego što se prvobitno planiralo, vodeći računa o prioritetima, a to su stalni troškovi, i da daju predloge za povećanje pojedinih rashoda ukazujući na uštede na drugim aproprijacijama

- da utvrde liste rashoda na koje se može uticati i onih koji se bezuslovno moraju ispoštovati (preuzete obaveze po osnovu troškova tekućih popravki i održavanja, materijala, kapitalnih izdataka i usluga), analizom potrošnje u prvoj polovini tekuće godine.

Potrebno je da se predloženi rashodi iskažu prema očekivanim izvorima sredstava: prihodi iz budžeta grada i ostali prihodi indirektnih korisnika (donacije, prihodi koje indirektni korisnici ostvaruju iz izvornih aktivnosti-sopstveni prihodi). Obavezno je navesti sve rashode koji se planiraju iz sopstvenih prihoda, s obzirom da je uslov za korišćenje ostvarenih sopstvenih prihoda planiran rashod u budžetu iz tog izvora.

Izuzetno, direktni i indirektni korisnici budžeta grada Subotica mogu podneti zahteve za dodatna sredstva, ukoliko se stvorila potreba primenom novih ili izmenjenih zakona i drugih akata. Obaveza korisnika je da se kroz pismeno obrazloženje iznesu opravdani razlozi uz zahtev za dodatna sredstava, pravni osnov postojanosti potrebe, efekti koje će aktivnosti proizvesti u narednom periodu, da utvrdi redosled prioriteta i sl.

Neophodno je voditi računa, da se u zahtevu za dodatna sredstva, ima u vidu objektivna realnost i da ovi zahtevi budu krajnje restriktivni.

Podsećanja radi, napominjemo da je obaveza korisnika budžeta grada Subotica da se, prilikom izrade budžeta, pridržavaju Uputstva za pripremu budžeta Grada Subotica za 2016. godinu.Zakonom o budžetskom sistemu, između ostalog, predviđeno je da, ukoliko je odluka o budžetu lokalne vlasti suprotna smernicama iz Uputstva Ministarstva finansija Republike Srbije, na osnovu kojeg je izrađeno Uputstvo nadležne gradske službe za finansije, a u delu kojim se loklanoj vlasti daju smernice za planiranje mase sredstava za plate, broja zaposlenih i subvencija, ministar može privremeno obustaviti prenos transfernih sredstava iz budžeta Republike Srbije, do momenta dok se odluka o budžetu ne uskladi sa Uputstvom (član 36a Zakona o budžetskom sisitemu).

Pridžavajući se Odluke o maksimalnom broju zaposlenih na neodređeno vreme u sistemu lokalne samouprave grada Subotica za 2015. godinu („Službeni list grada Subotica“ brojj 5/16), direktni i indirektni korisnici budžeta grada Subotica dužni su dostaviti i podatke o broju zaposlenih na neodređeno vreme i na određeno vreme (zajedno sa ugovorima o delu, ugovorima o privremeno-povremenim poslovima i lica angažovana preko omladinskih zadruga) za koje se u predlogu finansijskih planova planiraju sredstva za isplatu plata iz svih izvora finansiranja, i to kao poseban deo predloga rebalansa finansijskog plana. Ovi podaci su neophodni za izadu same odluke o rebalansu budžeta grada za 2016. godinu (grad je u obavezi da ove podatke posebno iskaže u odlukci o budžetu).

U okviru grupe konta koja se odnose na kupovinu roba i usluga potrebno je učiniti maksimalne napore i ostvariti uštede. Posebno je, prilikom planiranja ove grupe konta, potreban krajnje realan i racionalan pristup i sa aspekta Zakona o rokovima za izmirenje novčanih obaveza u komercijalnim transakcijama.

Napominjemo da je potrebno dostaviti samo one programske aktivnosti i prijekte za koje se predlaže izmena i to na obrascima koji su u prilogu uputstva (uputstvo i tabele možete preuzeti na sajtu[**www.subotica.rs**](http://www.subotica.rs/)**)**

**Kapitalni izdaci**

Zakonska obaveza jeste da se izdaci korisnika budžeta za kapitalne izdatke i kapitalne projekte iskazuju za period od tri godine. Da bi se ova zakonska odedba primenila obavezno je, za predlog rebalansa, prikazati planirane kapitalne izdatke i kapitalne projekte za tekuću budžetsku i naredne dve budžetske godine.

Korisnici su obavezni dostaviti predloge rebalansa plana kapitalnih izdataka, po prioritetima, prema tabelama u prilogu ovog uputstva (uputstvo i tabele možete preuzeti na sajtu[**www.subotica.rs**](http://www.subotica.rs/)**)**

Ukoliko postoji potreba da se izmeni plan kapitalnih izdataka i utvrđivanje prioriteta, u odnosu na na usvojeni plan kapitalnih izdataka u Odluci o budžetu grada Subotica za 2016. godinu, a na osnovu sveobuhvatne procene, potrebno je predložiti izmene i rangirati kapitalne projekte prema prioritetima, a u skladu sa usvojenim strateškim dokumentima grada Subotice, vodeći računa da prioritet u finansiranju imaju već započeti projekti, čija je dalja realizacija opravdana.

Ukoliko u planu postoje projekti po osnovu kojih nisu započete aktivnosti i nisu preuzete obaveze za izvršavanje izdataka, ovakve projekte je potrebno brisati iz predloženog plana za rebalans.

Kapitalni projekti se odnose na: izgradnju (kupovinu) zgrada i građevinskih objekata i obajekata infrastrukture od interesa za grad, unapređenje, odnosno kapitalno održavanje postojećih zgrada i građevinskih objekata i objekata infrastrukture od interesa za grad, obezbeđivanje zemljišta, projektno planiranje (projektna dokumentacija) i nabavku opreme i mašina čiji je vek trajanja odnosno korišćenja duži od pet godine.

U okviru ovih izdataka potrebno je nabavku opreme i drugih osnovnih sredstava za redovan rad planirati, uz maksimalne uštede, samo za nabavku neophodnih sredstava za rad.

S obzirom da je Zakonom o budžetskom sistemu propisano da korisnici budžeta mogu preuzeti obaveze po ugovoru koji se odnosi na kapitalne izdatke i zahteva za plaćanje u više godina, a na osnovu predloga organa nadležnog za finansije, uz saglasnost izvršnog organa lokalne vlasti-Gradonačelnika, potrebno je obavezu po osnovu kapitalnih izdataka (već nastalu ili planiranu) uključiti u budžet kapitalnog projekta samo u iznosu u kome obaveza dospeva u toj godini.

Prilikom planiranja budžeta kapitalnih izdataka i projekata za tri godine potrebno je pored sredstava iz budžeta grada Subotica, uključiti i sredstva iz ostalih izvora finansiranja (donacija, sredstva budžeta RS ili APV itd.) namenjena za njihovu realizaciju samo u iznosu za koji se procenjuje da će biti povučen u toj godini, imajući u vidu status ostalih izvora finansiranja, ugovorom definisane rokove, uslove i dinamiku povlačenja sredstava.

**Dinamika i rokovi za dostavu predloga finansijskih planova**

Uputstvo se dostavlja direktnim i indirektnim korisnicima putem Sekretarijata Gradske uprave. Sekretarijati su u obavezi da uputstvo sa odgovarajućim obrascima dostave indirektnim korisnicima u svojoj nadležnosti po funkcionalnoj klasifikaciji. Indirektni korisnici su dužni najkasnije do **25.08.2016**. godineda dostave predloge rebalansa finansijskih planova za 2016. godinu nadležnom Sekratarijatu, postupajući po ovom Uputstvu. Nadležni Sekretarijati će obraditi zahteve i uz predlog sa pratećom dokumentacijom dostaviti Sekretarijatu za finansije najkasnije do **02.09.2016**. godine.

Sekretarijati Gradske uprave odgovorni su za blagovremeno dostav­ljanje ovog uputstva indirektnim korisnicima budžetskih sredstava u njihovoj nadležnosti, kao i za prikupljanje predloga rebalansa finansijskih planova indirektnih kori­snika budžet­skih sredstava, i njihovo objedinjavanje. Tako objedinjeni finansijski planovi svih indirektnih korisnika budžetskih sredstava obavezno se dostavljaju u navedenom roku.

Sekretarijatu za finansije sledeći direktni i indirektni korisnici će dostaviti neposredno svoje predloge rebalansa prema ovom uputstvu: Skupština grada, Gradonačelnik, Gradsko veće, Gradsko javno pravobranilaštvo, Kancelarija zaštitnika građana, Gradska uprava, a Mesnim zajednicama će dostaviti uputstvo i prikupljati zahteve Služba za opštu upravu i zajedničke poslove.

 Indirektni korisnik budžetskih sredstava od koga stručna služba u organu uprave nadležnom za finansije neposredno traži podatke iz ovog uputstva, odgovoran je za njegovo dostavljanje toj službi u propisanom roku.

Sredstva za izdatke za osnovne i srednje škole, za Centar za socijalni rad i Gerontološki centar, kao i za ustanove primarne zdravstvene zaštite koji su indirektni korisnici budžeta Republike Srbije, u zahtevima se iskazuju na ekonomskoj klasifikaciji 463,464 i 465 – Transferi ostalim nivoima vlasti. Istovremeno, za ove korisnike dostavljaju se i svodni podaci iskazani prema vrstama rashoda u tabelama.

Prilikom popunjavanja zahteva **OBAVEZNO SE** planiraju i rashodi koji se finansiraju iz sopstvenih prihoda indirektnih korisnika. Rashodi koji svoj izvor finansiranja pronalaze u sredstvima iz budžeta drugih nivoa vlasti ne unose se u tabele.

**Napomene vezane za popunjavanje tabela koje su sastavni deo zahteva za finansiranje iz sredstava budžeta Grada.**

Sve tabele moraju se dostaviti u štampanom i u elektronskom obliku. Štampane tabele moraju imati pečat i potpis odgovornog lica korisni­ka budžetskih sredstava.

**Uputstvo i tabele možete preuzeti na sajtu** [**www.subotica.rs**](http://www.subotica.rs/)

**Prilikom popunjavanja obrazaca za programski budžet molimo korisnike da popune i „sheet“ Program i „sheet“ Programska aktivnost i „sheet“ Projekat.**

**Ispunjene formulare sa pismenim obrazloženjem možete dostaviti na mail gufinansije****@subotica.rs**

Sekretar Sekretarijata za finansije

 Dubravka Rodić